Razderina
<s>Razderina () ili laceracija je mehanička povreda, vrsta rane nastala u kontaktu sa tupim predmetima (pljosnatog, obličastog ili bridastog oblika) ili pri padu ili sudaru, nepravilnih je ivica i često sa znacima nečistoće i infekcije.</s>

<s>Mehanizam nastanka 
Razderina nastaje dejstvom tupine mehaničkog oruđa na površinu kože i proizvodi otvor obično nepravilnog oblika, sa nagnječenjem potkožnog masnog tkiva ili njegovim razaranjem.</s>

<s>Razderne rane mogu nastati na tri načina; 
 udarom, 
 padom i 
 sudarom.</s>

<s>Karakteristike razderine 
Veličina i oblik razderine zavisi od brzine, težine i obimnosti (veličine) mehaničkog oruđa.</s><s>Ivice, otvora razderine, najčešće zjape, neravne su, najčešće nagnječene uz defekt natkožice.</s><s>Oblik, otvora razderine, zavisi i od pravca delovanja sile, ali redovno je nepravilnog oblika.</s>

<s>Kod kosog i tangencijalnog dejstva mehaničkog oruđa jedna strana rane može biti odvojena od podloge, što govori o pravcu dejstva sile.</s><s>Kod upravnog dejstva na kožu i potkožno tkivo ispod kojih se neposredno nalazi kost (predeo lobanje) nastaju pukotinasti i zvezdasti otvori, čije su ivice obično glatke i ravne i ponekad bez nagnječenja.</s><s>Otvor razderine je uvek u koži, a prostor i dno razderine su ispod kože.</s><s>Uglovi rane su obično zacepljeni.</s><s>Zidovi prostora razderine su takođe nagnječeni i prožeti krvlju, neretko sa „tračicama“ vezivnog tkiva i krvnim sudovima.</s><s>Zidovi razderine mogu biti okolo podriven, što je važan znak da je delovalo tupo mehaničko oruđe.</s><s>Unutrašnjost razderine može biti sa detritusom izmešanim s krvlju, a mogu biti i delići stranih tela utisnuti prilikom dejstva oruđa.</s><s>Kod dubljih razderina može doći do oštećenja ligamenata, kapsule zglobova i drugih vitalnih organa (oko, grkljan itd) što može imati za posledicu poremećaj funkcije pojedinih delova tela.</s>

<s>Podvrste rezderine</s>

<s>Prskotina
Posekotina () podvrsta je razderine, približno pravilanog oblika, cepast ili čunjast, brazdasta prostor, delimično glatkih ivice i strana, pa se lako može zameniti sa sekotinom.</s><s>Prskotina se razlikuje od sekotina, prvo što prskotine nastaju na onim mestima gde je koža zategnuta, pa pod dejstvom tupine mehaničkog oruđa koža prska u pravcu svoje lokalne cepljivosti, i drugo, što prekid tkiva ispod kože nije potpun.</s>

<s>Pregaženje' 
Tranzicija ili pregaženje je podvrsta razderina koja nastaje usled naglog napinjanja kože, kod kojih razderine mogu imati linearan oblik i nenagnječene ivice.</s><s>Takve razderine javljaju se u koži prepona, ali se usled naglog zabacivanja glave unazad, pri udaru vozila u pešaka od pozadi mogu manifestovati i kao razderine na prednjoj strani vrata; u tim slučajevima one imaju linearan oblik i nenagnječene ivice.</s>

<s>Ujedina
Ujedna rana () podvrsta je razderine, nastala kao posledica ozleđivanja kože zubima, čoveka ili životinje.</s>

<s>Komplikacije i posledice 
Razderine teže zarastaju i lakše se inficiraju jer široko zjape i često su sa primesama stranih tela (koja su uglavnom zagađena), te su pogodno tlo za rarazvoj bakterija.</s><s>Nakon sanacije razderina obično zaostaju nepravilni ožiljci.</s><s>Razderine mogu ostaviti posledice na funkciju pojedinih delova tela zbog raznih kontraktura i ožiljaka.</s><s>Ako su lokalizovane na licu ili drugim pogledu izloženih delova tela mogu izazvati i estetsku unakaženost.</s>

<s>Izvori</s>

<s>Literatura 
 Ćeremilac A, Patologija mehaničkih povreda, Medicinska knjiga Beograd-Zagreb, 1973
 Ćeramilac A. Opšta i specijalna patologija mehaničke traume.</s><s>Beograd: Zavod za udžbenike i nastavna sredstva, 1986.</s><s>Lukić M, Pejaković S. Sudska medicina.</s><s>Beograd: Privredno-finansijski vodič, 1975.</s><s>Milovanović M. Sudska medicina.</s><s>Beograd - Zagreb: Medicinska knjiga, 1979.</s><s>Pejaković S. Sudskomedicinska ekspertiza i lekarska greška pred društvom i sudom''.</s><s>Beograd Naučna knjiga, 1991.</s>

<s>Spoljašnje veze</s>

<s>Prva pomoć
Hirurgija
Povrede</s>

